Title: Metàfores educatives a la xarxa
Course: Aula Digital a Primària

Internet en educació : metàfores bàsiques

(Jordi Adell. extracte del llibre "Ordinadors a les aules" Ed. Graó)

...La visió dels docents sobre com es produeix l'aprenentatge en els alumnes i com s'ha d'organitzar el procés educatiu per tal d'afavorir aquest aprenentatge són la base sobre la qual cal analitzar el sentit de les seves pràctiques amb tecnologia i sense...
...Les seves potencialitats (dels alumnes) són interpretades sempre a la llum del que es considera "bon ensenyament". No és estrany, doncs, trobar usos de les noves tecnologies que imiten tecnologies anteriors: pissarres digitals utilitzades com a pissarres tradicionals, Tablets PC usats com a quadern d'exercicis o portàtils que són simples suports del "nou" llibre de text digital, llibre que de moment, s'assembla sospitosament al llibre tradicional en paper, passat a un format electrònic difícil d'usar.
...Les metàfores següents descriuen usos bàsics de la xarxa per part de docents i alumnes:

Internet com a biblioteca

...ens remet a l'enorme quantitat de recursos que posa la xarxa al nostre abast: obres de referència, com diccionaris o enciclopèdies, museus d'art, revistes... ...arxius i bases de dades dels temes més diversos...
...una lliçó d'anglès a través d'una visita virtual al British Museum no es pot fer cada dia. Accedir a facsímils de documents històrics, a l'hemeroteca d'un diari, a fotos de la NASA, a les darreres estadístiques oficials....
Alguns docents fan servir la xarxa com un "llibre de text en línia"...
...des d'una perspectiva objectivista de l'aprenentatge, la xarxa no difereix gaire del llibre de text...
Des d'una perspectiva constructivista, aportar visions diferents d'un mateix tema és essencial. La xarxa, per tant, és un recurs formidable per enriquir la perspectiva dels nostres alumnes, i el procés d'analitzar, valorar i integrar informació diversa és l'essència del procés de construcció de coneixements.
Els mètodes de projectes que utilitzen la xarxa com a font d'informació diversa (seleccionada) serien els que més es beneficiarien de l'accés a la xarxa i del seu ús com a biblioteca de recursos.

Internet com a impremta

...ens serveix per descriure totes aquelles activitats en les quals utilitzem la xarxa com a element motivador i sistema de gestió i difusió de les produccions digitals dels nostres estudiants. Textos, imatges, presentacions, peces musicals, col·leccins d'enllaços o de dades, hipertextos, vídeos... poden ser difosos i compartits a través d'Internet...
En les àrees instrumentals... ..."Publicar" allò elaborat dota d'un nou significat el propi procés de producció: ja no és un "joc escolar" que quedarà al calaix del docent, fins a l'hora de la seva destrucció; ara tenim una audiència, gran o petita, real o virtual. Publicant mostrem al món el resultat del nostre treball, obrim les portes del centre educatiu, dotem de sentit i autenticitat les activitats dels estudiants.

Internet com a canal de comunicació

...aglutina les activitats realitzades sota experiències d'aprenentatge en què participen docents i alumnes de diversos centres i fins i tot de diversos països i que utilitzen Internet per comunicar-se entre ells... ...(és) una forma de treball col·laboratiu en el qual la perspectiva de construcció col·lectiva del coneixement adopta la forma més explícita...
...L'escola no és una illa, i Internet serveix per connectar la nostra aula amb d'altres del món...
...La temàtica d'aquests projectes sol ser universal: el canvi climàtic, la pobresa en el món o la qualitat de l'aigüa.

Internet com a "storytelling" (explicar històries)

A la xarxa disposem d'eines que ens faciliten treballar amb la informació en múltiples formats (text, àudio, fotografia, vídeo,etc.) combinar-la i comunicar-la de manera global, de forma que ens permeten elaborar relats multimèdia col·laborativament i participar en un discurs col·lectiu. Cada entrada en un bloc, cada fotografia publicada a la xarxa, cada vídeo pujat al Youtube... ...formen part d'aquest discurs.
Les habilitats per buscar, analitzar, seleccionar, contrastar, elaborar i difonfre informació en múltiples formats, canals i registres, amb diversos destinataris, són la base d'aquesta nova alfabetització informacional que es reclama des del currículum basat en competències.

Consideracions finals:

- L'"actitud 2.0" significa trencar l'aïllament tradicional... ...per convertir-les (escoles) en nodes de xarxes diverses: xarxes locals i internacionals, xarxes d'aprenentatge per als alumnes i de desenvolupament professional per als docents (concepte d'aprenentatge al llarg del cicle vital de tothom).
- No és estrany que en un món ple d'informació, accessible a l'instant i en qualsevol lloc, les fonts tradicionals de coneixement entrin en una crisi de credibilitat.
- Tampoc no és sorprenent que un currículum basat en l'acumulació de fets, escassament relacionats amb la vida de fora de les aules, i un sistema d'avaluació basat en la reproducció fidel d'aquests coneixements entrin en crisi.